jkorsvik/nowiki_second_scrape_merged huggingface dataset:
Montsjegorsk

Montsjegorsk (russisk: Мончегорск) er en by på Kolahalvøya, i Murmansk oblast i Russland, rundt 120 kilometer sør for Murmansk. Befolkningen var i 2002 på 52 242. 
Montsjegorsk er et senter for nikkel- og kobberproduksjon, og området rundt byen er svært forurenset.  Det russiske luftforsvarets Montsjegorsk flybase ligger 13 km nordøst for byen. Byen er også kjent som et vintersportssenter i området.
Montsjegorsk er vennskapsby til Sortland.


== Referanser ==
Stureterminalen

Stureterminalen er en olje- og gassterminal og viktig utskipningshavn for råolje og LPG på øya Alvøyna i Øygarden kommune i Vestland.


== Oljeterminal ==
Terminalen mottar råolje og kondensat fra Oseberg-området gjennom Oseberg Transport System (OTS) via en 115 km lang oljerørledning fra Oseberg A-plattformen, samt råolje fra Granefeltet gjennom Grane Oil Pipeline (GOP) via en 212 km lang oljerørledning.
Anlegget omfatter to kaianlegg som kan motta oljetankere på opp til 300 000 dødvekttonn (dwt), fem råoljekaverner med en kapasitet på en million kubikkmeter, en LPG-kaverne på 60 000 kubikkmeter og en ballastvannkaverne på 200 000 kubikkmeter. Terminalen har også et anlegg for gjenvinning av VOC (flyktige gasser) som er miljømessig viktig i forbindelse med lasting av tankskip.
Prosessanlegget på terminalen gjenvinner de letteste komponentene fra råoljen og disse blir tatt ut i LPG-mix (Liquefied Petroleum Gases) og nafta.
Raffinert råolje og LPG-mix blir lagret i fjellagre og deretter utskipet over kai. Det blir også eksportert LPG-mix og nafta fra terminalen via Vestprosess-rørledningen til Mongstad. Beredskap i forbindelse med skipssikkerhet og oljevern har meget høy prioritet på terminalen.I dag anløper det 150-160 tankskip og LPG-tankskip i året.


== Se også ==
«Helge Ingstad»-ulykken


== Referanser ==


== Eksterne lenker ==
Stureterminalen hos Statoil
Hage

En hage eller have er et avgrenset, innhegnet jordstykke. Det dreier seg om å stenge husdyr ute eller inne, eller å avgrense et areal i et urbant miljø. En hage er et beskyttet, inngjerdet område forbeholdt en bestemt bruk, eller utvalgte brukere.
Ordet blir ofte brukt i sammensetninger som sier noe om bruken av arealet: Havnehage (innhegning for hest), kyrhage, kalvehage m. fl. Kontakt med andre kulturer har også gitt oss begreper som steinhage (Zen-inspirert) og vinterhage. I en barnehage «dyrker» man barn, (eller barna er vernet mot trafikk etc). Kolonihage og botanisk hage er andre former.
I grønnsakhagen på landet dyrket man så mange av nyttevekster som tid og jordsmonn tillot. Der man hadde areal til det kunne større åkerarealer brukes til kålrot eller gulrøtter, mens kjøkkenhagen ga tilskudd av krydder og annet.
Frukthagen ble ofte samtidig tilleggsareal for høy, samtidig som ugresset ble lagt som kompost rundt røttene.
I urban sammenheng var villahagen ofte inngjerdet mot gate og naboer. Stakittgjerde var ingen hindring for en god prat, men nyttig hvis der oppsto krangel. Innafor var der orden, med blomstene i bed og gresset på plenen. Hadde man plass, sto gjerne et frukttre eller to der. 
Større borettslag har ofte ingen hage, men et parklignende arrangement.


== Referanser ==
Charlie Hunnam

Charles Matthew «Charlie» Hunnam (født 10. april 1980 i Newcastle upon Tyne, England) er en britisk skuespiller. 
Hunnams første store rolle var som «Nathan Maloney» i Channel 4s dramaserie Queer as Folk. Etter denne rollen fikk han rollen som anarkisten «Daz» i den britiske filmen Whatever Happened to Harold Smith? i 1999. Etter disse to rollene søkte han lykken i Los Angeles. Etter en del roller spilte han i Abandon (2002) og Cold Mountain (2003). Han var gift med den amerikanske skuespilleren Katharine Towne fra 1999 til 2002.


== Filmografi ==
1998: Microsoap – Brad
1998: Byker Grove - Jason
1999: Whatever Happened to Harold Smith? – Daz
2000: Queer as Folk – Nathan Maloney (TV-serie)
2002: Abandon - Embry Larkin
2001/2002: Undeclared –  Lloyd Haythe
2002: Young Americans – Gregor Ryder (TV-serie)
2003: Cold Mountain – Bosie
2005: Green Street – Pete Dunham
2006: Green Street Hooligans
2006: Children of Men – «Patric»
2008-2014: Sons of Anarchy – Jackson «Jax» Teller (TV-serie)
2011: The Ledge - Gavin Nichols
2012: 3,2,1... Frankie Go Boom - Frankie
2012: Deadfall - Jay
2013: Pacific Rim - Raleigh Becket
2015: Crimson Peak - Dr. Alan McMichael
2016: King Arthur: Legend of the Sword - King Arthur
2017: Papillon - Henri «Papillon» Charriere
2019: Triple Frontier – (TV-serie)


== Referanser ==


== Eksterne lenker ==
(en) Charlie Hunnam på Internet Movie Database 
(sv) Charlie Hunnam i Svensk Filmdatabas 
(da) Charlie Hunnam på Filmdatabasen 
(da) Charlie Hunnam på Scope 
(fr) Charlie Hunnam på Allociné 
(en) Charlie Hunnam på AllMovie 
(en) Charlie Hunnam hos Turner Classic Movies 
(en) Charlie Hunnam hos Rotten Tomatoes 
(en) Charlie Hunnam hos The Movie Database
Stunt

Et stunt er et akrobatisk vågestykke eller en annen fysisk krevende gjerning i en farlig eller dramatisk scene i en film. Ordet stunt kan også brukes om et oppsiktsvekkende påfunn, en uvanlig handling eller en overraskende, ofte kortvarig aktivitet, gjerne for å få oppmerksomhet, for eksempel som et kunstprosjekt.


== Filmstunts ==
Stunt i filmer blir ofte utført av spesialtrente stuntfolk som også kan være stedfortredere for skuespillerne i filmen. En stunt double er en slik stuntperson som skal forestille en bestemt skuespiller. Enkelte opptrer også med halsbrekkende triks i egne forestillinger, for eksempel under motorstevner. Filmstunt er særlig vanlig i actionfilmer. 
Opprinnelig utførte skuespillere selv alle oppgaver og stunt i scener der de medvirket i en film. Etterhvert overtok imidlertid profesjonelle stuntfolk de farlige delene av handlingene, som når en skulle filme dramatiske fall, vanskelige hopp, folk som ble slept langs bakken etter hester eller biler, og voldsomme slåsskamper. Stuntfolkene ble da utkledd og sminket som rollefiguren slik at publikum ikke skulle oppdage at det var en annen person. Fortsatt insisterer noen få skuespillere på å utføre alle sine stunt selv, noe som av og til har ført til skader og dermed forsinkelser i filmproduksjonen.
Stunt blir nøye planlagt for å minke risikoen for ulykker og for å oppnå riktig visuell effekt. I de farligste og vanskeligste scenene brukes dukker og andre spesialeffekter, deriblant avansert datagrafikk.


== Se også ==
Stand-in
Stuntpoet
Spesialeffekter (film)


== Eksterne lenker ==
(en) Stunts – kategori av bilder, video eller lyd på Commons
Zeepipe

Zeepipe er et transportsystem for naturgass i Nordsjøen som går til Zeebrugge i Belgia. Rørdiameteren er 1 000 mm (39 "). Systemet ble bygget ut trinnvis:

Fase I, som ble satt i drift i 1993, består av en rørledning fra Sleipnerfeltet til en mottakssentral i Zeebrugge i Belgia, og en rørledning fra Sleipner til stigerørsplattformen Draupner S.Fase II knytter Troll-terminalen på Kollsnes til infrastrukturen i Nordsjøen. Fase II A går til Sleipner Øst og ble satt i drift i 1996. Fase II B går til stigerørsplattformen Draupner E og ble ferdigstilt i 1997.Mottaksterminalen i Zeebrugge er etablert som eget eierskap hvor Zeepipe-gruppen eier 49% og belgiske Distrigaz 51%. Terminalen drives som en integrert del av Zeepipe. Operatør Gassco AS.
Svartebørs

Svartebørs er en betegnelse for ulovlig omsetning av varer, gjerne varer som er begrenset i antall eller tilgjengelighet eller regelrett forbudt. Opprinnelig et sted der man foretok uoffisielt salg av verdipapir.


== Historisk svartebørs i Norge ==
I forbudstiden 1918–1927 var alkoholomsetning forbudt. Smuglergods ble bragt inn i mengder og omsatt blant dem som hadde forbindelser. 
Under den annen verdenskrig var der en livlig svartebørsvirksomhet. Mye gikk undet navnet orging, hvor varekilden var forsyninger som egentlig var ment beslaglagt til de tyske okkupasjonsmyndighetene. 


== Moderne svartebørs ==
Andrehåndsomsetning av billetter til konserter og sportsarrangement var frem til 1. juli 2007 ikke ulovlig i Norge. Fra og med 1. juli 2007 innførte Norge lov om forbud mot prispåslag ved videresalg av billetter til kultur- og idrettsarrangementer, noe som gjør at virksomheten nå kan omtales som svartebørs.
Omsetning av rusmidler og annen form for dop er andre eksempler på svartebørshandel i dag, sammen med sprit- og sigaretthandel.
Internasjonalt er det svartebørshandel med våpen, narkotika og truede arter et stort problem. Ulovlig handel inkluderer handel med elfenben, neshorn-horn, konkylier og bushmeat.


== Eksterne lenker ==
Lov om forbud mot prispåslag ved videresalg av billetter til kultur- og idrettsarrangementer
Zeebrugge

Zeebrugge er en liten by nordvest i kommunen Brugge i Belgia. Kystbyen er mest kjent for havnen Zeebrugge havn som er en av Belgias største conteinerhavner og en mottaksterminal for naturgass.  
Zeebrugge går nesten i ett med byen Knokke. Strendene i Zeebrugge er om mulig enda bredere og langgrunne. Det er travel fergetrafikk til både England og Kanaløyene samt mange hoteller og ferie-resorts.
Krageugle

Krageugle (Otus lempiji) art i uglefamilien (Strigidae).
Ordet krageugle brukes på dansk i betydningen lokkefugl (uglekopi) som brukes for å lokke til seg kråker i jaktsammenheng. Krage = dansk for kråke. Jf. hornugle hvor ordet krageugle er brukt i denne sammenhengen ved at hornugle-unger ble brukt som lokkefugl.


== Eksterne lenker ==
(en) krageugle i Global Biodiversity Information Facility 
(no) krageugle hos Artsdatabanken 
(en) krageugle hos Fossilworks 
(en) krageugle hos ITIS 
(en) krageugle hos NCBI 
(en) Kategori:Otus lempiji – bilder, video eller lyd på Wikimedia Commons 
Otus lempiji – detaljert informasjon på Wikispecies 
Otus lempiji
Ingvald Maryllus Emil Smith-Kielland

Ingvald Maryllus Emil Smith-Kielland (født 9. august 1890, død 29. januar 1984) var en norsk offiser, diplomat, hoffsjef, langrennsløper og skileder.
Han var sønn av oberst og skiløper Ingvald Mareno Smith-Kielland (sr.) og Ragnhild Johanne Smith-Kielland, bror til Per Smith-Kielland og kommer fra en familie med mange høytstående offiserer og embetsmenn. 
Hans offiserskarriere startet i 1911, og med erfaring som aspirant i Generalstaben 1913 – 1917 og premierløytnant ved Krigsskolen 1917 – 1919 ble han kaptein i 1923. 
I 1919 begynte han som sekretær i Utenriksdepartementet. Etter å ha tatt avskjed med forsvaret ble han byråsjef i 1929. Senere ble han leder for UDs Opplysningskontor for Næringsveiene. Etter dette arbeidet han noen år i utlandet, først i London som legasjonsråd (1938 – 1941), deretter i Stockholm som militærattaché og formann i Flyktningerådet. Etter krigen arbeidet han også som sendemann ved Norges ambassade i Praha; fra 1946 med sideakkreditering til Wien. Senere returnerte han til Norge igjen, og fikk høye embetsstillinger. 
Fra 1948 var han først protokollsjef i Utenriksdepartementet, deretter kammerherre og hoffmarskalk hos kong Haakon VII, og til slutt hoffsjef fra 1955-1965.Sønnen, Ingvald Mareno Smith-Kielland (jr.), ble også offiser. Han var hoffmarskalk hos kong Olav V 1966-85 og hoffsjef 1985-91.


== Langrenn ==
Som langrennsløper representerte Smith-Kielland skiklubben Trym. Han var formann i Norges Skiforbund i 1934 – 1936, og generalsekretær i Det internasjonale skiforbundet 1933 – 1936.Under Vinter-OL 1932 i Lake Placid var han teknisk delegat.


== Utmerkelser ==
Kommandør med stjerne av St. Olavs Orden, 1966
Kommandør av Kroneordenen, Belgia
Kommandør av Sankt Aleksanders orden, Bulgaria
Kommandør av Dannebrogordenen, Danmark
Ordenen Polonia Restituta, Polen
Offiser av Kristusordenen, Portugal
Ridder av Sverdordenen, Sverige
Ridder av Æreslegionen, Frankrike
Ridder av Karl IIIs orden, Spania
Kong Haakon VIIs minnemedalje i gull
Kong Haakon VIIs jubileumsmedalje 1905-1955
Haakon VIIs 70-årsmedalje
Kong Christian Xs frihetsmedalje
Idrettsmerket i gull
Den olympiske ærestittel av 1. klasse


== Referanser ==
Johan Lindgren (langrennsløper)

Johan Hilmer Ivan Lindgren (født 25. september 1906 i Lycksele, død 19. august 1989) var en svensk langrennsløper. Han representerte Lycksele IF. Han begynte å gå på ski i 1923. 


== Nasjonale meritter ==
Junior-SM 1925
Gull på 20 km
Junior-SM 1926
Gull på 20 km
SM 1929
Gull på 20 km
Sølv på 50 km
SM 1931
Gull på 20 km
SM 1933
Sølv på 50 km
Bronse på 30 km


== Lokale meritter ==
Som junior vant han DM (distriktsmesterskapet) på 20 km i årene 1925, 1926, 1929 og 1931. På 30 km vant han i 1932 og 1933. 
I tillegg har han mottatt en rekke priser og utmerkelser fra det svenske skiforbundet, det svenske militærforbundet, m.fl.


== Referanser ==
Teesside

Teesside er en universitetsby i North Yorkshire i England. Teesside er også navnet på Flerkjernebyregionen som består av Middlesbrough, Stockton-on-Tees, Redcar og omkringliggende boligområder.


== Olje- og gassterminal ==
 Olje- og gassterminalen i Teesside tar imot råolje og våtgass fra rørledningen Norpipe Oil. Anlegget består av stabiliseringsanlegg, våtgassanlegg, lagringstanker for råolje og en utskipingshavn. Terminalen har ti lagringstanker med en kapasitet på 750 000 fat. Våtgassen blir transportert til våtgassanlegget, som har en kapasitet på 64 000 fat pr døgn. Her blir våtgassen separert i metan, etan, propan, normalbutan og isobutan. 
Terminalen har også fire lastekaier for råolje og våtgassprodukter.
Drivreim

Drivreima utgjør forbindelsen mellom en aktiv aksel og en aksel som mottar kraften til et formål.
I gamle fabrikker og verksteder hadde en ofte en drivaksel fra et vannhjul eller en vindmølle som leverte kraften til de forskjellige maskinene som var nødvendige til driften. Siden kom dampmaskinene og sto for kraften. Til noen var det tannhjul som sto for kraftoverføringen, men drivreima kunne settes inn og tas ut ved behov lettere enn tannhjulene.
Reima var bøyelig og strekkfast, men måtte håndteres med varsomhet for ikke å ryke under oppstart og stans. Etter hvert som elektrisiteten ble utbredt, ble det vanlig å bruke en stor elektromotor til å rotere en eller flere aksler som snurret under taket. Ned fra disse hang reimene som kunne bendes inn eller ut fra maskinene etter behov. Større og mindre drivhjul gjorde at en kunne gire omdreiningshastigheten opp eller ned, slik det skjer med sykkelkjeder og gir i dag.
I en moderne bil finnes drivreim fra motorakselen som trekker med seg vannpumpe og dynamo. Inne i motoren finnes ofte en kjedereim som driver ventilbevegelsene.
For all tid

For all tid er debutalbumet til Dimmu Borgir, sluppet 1994. 
Albumet ble remastret av Shagrath og Garm på Strype Audio Oslo og sluppet ut på ny i digitalformat i 1997 (Nuclear Blast).


== Sporliste ==
«Det nye riket» (5:04)
«Under korpens vinger» (5:59)
«Over bleknede blåner til dommedag» (4:05)
«Stien» (2:00)
«Glittertind» (5:15)
«For all tid» (5:51)
«Hunnerkongens sorgsvarte ferd over steppene» (3:21)
«Raabjørn speiler draugheimens skodde» (5:01)
«Den gjemte sannhets hersker» (6:20)
«Inn i evighetens mørke (Part 1)» (Bonusspor) (5:25)
«Inn i evighetens mørke (Part 2)» (Bonusspor) (2:09)


== Personell ==
Shagrath – trommer, vokal (gitar - Glittertind )
Erkekjetter Silenoz – gitar, vokal
Tjodalv – gitar
Brynjard Tristan – bass
Stian Aarstad – synth
Vicotnik – gjestevokalist (fra Dødheimsgard og Ved Buens Ende)
Aldrahn – gjestevokalist og komponist (fra Dødheimsgard)
Bård Norheim – mixing


== Eksterne lenker ==
(en) For all tid på Discogs 
(en) For all tid på MusicBrainz 
(en) For all tid på AllMusic
Pedal

Pedal (av latin: pede, «fot») er en del av et maskineri, beregnet til å ha eller bruke foten på. Mange apparater som rokk, treskemaskin, slipestein m. fl. har hatt varianter som har vært pedaldrevet. 


== Kjøretøyer ==
Både biler, fly, helikopter og mange andre kjøretøyer har pedaler til betjening av forskjellige funksjoner. 
Standard pedalfunksjoner på biler, er gasspedal (av «forgasser»), bremse, og på biler med manuell girkasse, clutch. Noen biler har også en pedal for parkeringsbrems.
I fly er det vanlig at pedalene betjener haleroret.


=== Sykler ===
På en sykkel er pedalene montert på kranklagerakslingen. Kraften overføres med kjede og tannhjul til bakhjulet som driver sykkelen. På velocipedene (populært kalt «veltepettere») satt pedalene direkte på forhjulets nav.
På enkelte tråsykler aktiverer man bakbremsen ved å trå baklengs på pedalene.


==== Motorsykler ====
Standard pedal-oppsett for motorsykkel er en pedal for gir på venstre side, en for bakbremse på høyre side, og ofte en kickstart-pedal litt bakenfor bremsepedalen.


== Orgler ==
Pipeorgler i alle størrelser var før pedaldrevne. Organisten betjente ett sett pedaler som slapp luft ut i bass-pipene, mens en assistent betjente pedalene som forsynte orgelet med luft.
Mindre pedaldrevne orgler kalles gjerne tråorgler. Er belgen lekk, kan det være slitsomt å få lyd i instrumentet. 
Større orgler hadde ofte både tre og fire sett med klaviaturer. Klaviaturet med de dypeste (bass-) tonene ble da laget og plassert slik at organisten trykket på «tangentene» med føttene. Dette er opphav til uttrykket pedaltoner som brukes også om basstoner i annen musikkutøvelse enn orgel. For slike orgler måtte en annen person (belgtråkkeren) sørge for at der kom luft til pipene.


== Galleri ==
Nice for a Change

Nice for a Change er debutalbumet til Zahl. Plata kom i butikkene 19. februar 2007. Blant musikerne er Christer Knutsen. Plata befinner i undersjangeren til country, americana. På åpningen på «Friday Nights» skal Zahl ha funnet de to første linjene på en dass i Tyskland.


== Sporliste ==
«Nice for a Change»
«Friday Nights»
«Oh Life»
«Really Gone»
«Born to Rain»
«What's the Matter»
«Leave Me In»
«Let's Not Worry»
«Hold On»
«I'll Try and Make You Cry»
«Love Conquer Us»


== Medvirkende ==


=== Musikere ===
Geir Zahl - sang, gitarer, piano, kor, låtskriver, produsent
Christer Knutsen - gitarer, piano, orgel, celesta, mellotron, munnspill, kor, produsent
Bård Halsne - gitarer, bakgrunnvokal på Oh Life
Eirik Lye - bass
Pål Hausken - trommer, klokkespill på Oh Life
Magne Vestrum - bass på Oh Life
Øyvind Storesund - kontrabass på Hold On
Britt Synnøve Johansen - bakgrunnvokal på Nice for a Change og Friday Nights, Really Gone, Leave Me In, Let's Not Worry og I'll Try and Make You Cry
Mike Hartung - tekniker, miksing, produsent, bakgrunnvokal på Oh Life


=== Øvrige ===
George Tanderø - tekniker
Dave Collins - mastering
Paal Audestad - fotograf
Commando Group - coverdesign


== Eksterne lenker ==
Nice for a Change
Manaslu

Manaslu (også kjent som Kutang) er verdens åttende høyeste fjell, 8 156 moh. Fjellet ligger i Mansiri Himal, eller Gorkha-massivet, en fjellkjede nordvest i Gorkha-distriktet i Nepal. Navnet «Manaslu» kommer fra sanskrit Manasa, som betyr «Åndens fjell».
Andministrativt ligger fjellet langt nord i Gorkha-distriktet, Ghandaki sone i  Nepals Vestregion. Det ligger ganske nær Gorkhas grense i øst mot Manang.
Manaslu er høyeste fjell i Mansiri Himal, og ligger omtrent 60 kilometer øst for Annapurna. Toppen ble først besteget i 1956 av en japansk ekspedisjon.


== Se også ==
Liste over verdens høyeste fjell
Nepals geografi


== Referanser ==
Cimber Sterling

Cimber Sterling (tidligere Cimber Air) var et dansk flyselskap basert i Sønderborg, Danmark som fløy innenlands i Danmark, samt til noen destinasjoner i Europa. Selskapet hadde baser i Københavns lufthavn (Kastrup), Sønderborg lufthavn og Billund lufthavn. 
Cimber Sterling operererte også flygninger i Norge, med ruter fra Bergen og Oslo til Billund og Ålborg.


== Historie ==
Selskapet ble etablert 1. august 1950 av kaptein Ingolf Nielsen. Scandinavian Airlines (SAS) kjøpte 26% of Cimber Air i mai 1998 men i mars 2003 ble andelen solgt tilbake til Cimber Air Holding slik at Cimber Air ble heleid av Cimber Air Holding. 
Cimber Air Germany var et underselskap basert i Kiel.
7. januar 2009 endret Cimber navnet sitt til Cimber Sterling. Samtidig kunngjorde det nye selskapet sine nye 20 ruter utfra København, Aalborg og Billund.
Cimber Sterling var blant flyselskapene som fylte hullet etter at Transavia avviklet sin virksomhet i Danmark i 2010.
Cimber Sterling erklærte seg selv konkurs 3. mai 2012.


== Destinasjoner ==


== Flåte ==
Cimber Air sin flåte besto av følgende fly: (oktober 2009)

Opplysningene kommer fra selskapets hjemmeside.


== Eksterne lenker ==
(en) Cimber Air – kategori av bilder, video eller lyd på Commons 
(en) Cimber Air – galleri av bilder, video eller lyd på Commons 
informasjonsside om Cimber Sterling Arkivert 23. mars 2011 hos Wayback Machine.
James Legge

James Legge (født 20. desember 1815 i Huntly i Aberdeenshire i Skottland, død 29. november 1897 i Oxford) var en britisk sinolog, misjonær og viktig oversetter av klassisk kinesisk litteratur og filosofi. Det romaniseringssystem han utviklet, fikk betydelig gjennomslag og er kjent som leggeromaniseringen.


== Liv og virke ==
Legge studerte ved Kings College i Aberdeen og ved Highbury Theological College i London. I 1839 la han ut på reise til  Kina, men forble underveis i to år i Malakka, der han ledet stedets anglo-kinesiske college. Colleget ble flyttet til Hongkong og Legge fulgte med og forble der i 30 år.
Legge var to ganger gift, først med Mary Isabella Morison (1816–1852), og etter hun døde med enkefruen Hannah Mary Willetts (død 1881, født Johnstone).
I 1841 begynte han med sin oversettelse av de konfucianske klassikere, og ble ferdig kort før sin død. Hans rådgiver var Wang Tao, som var tilhenger av Taipingsekten. Wang Tao var flyktet fra Qingregjeringen til Hongkong. 
I 1870 reiste Legge tilbake til Aberdeen og underviste fra 1884 ved University of Edinburgh. Han innehadde også den nyopprettede lærestolen for kinesisk språk og litteratur ved Oxford.


== Viktigste verker ==
The Life and Teaching of Confucius (1867)
The Life and Teaching of Mencius (1875)
The Religions of China (1880)
A Record of Buddhistic Kingdoms: Being an account by the Chinese Monk Fa-Hien of his travels in India and Ceylon (A.D. 399-414) in search of the Buddhist Books of Discipline Arkivert 24. januar 2009 hos Wayback Machine.. Oxford, Clarendon Press, 1886. Reprint: New York, Paragon Book Reprint Corp. 1965. ISBN 0-486-21344-7


== Referanser ==
Tracy Austin

Tracy Austin (født 12. desember 1962 i Palos Verdes i California) er en tidligere profesjonell kvinnelig amerikansk tennisspiller.
Austin ble profesjonell tennisspiller i 1978 og i løpet av sin tenniskarriere som varte til 1994 vant hun 30 single- og 4 doubletitler. Hun var nummer 1 på rankingen over verdens beste kvinnelige singlespillere i 22 uker i 1980. Hun har vunnet to Grand Slam-turneringer i single og en i mixeddouble. 
Austin deltok også på det amerikanske Fed Cup-laget i 1978–80 og hun spilte 14 Fed Cup-kamper hvorav hun vant 13. Hun ble i 1992, som den hittil yngste, opptatt i International Tennis Hall of Fame.


== Grand Slam-titler ==
 US Open:
Single damer 1979 (hun beseiret Chris Evert med 6-3, 6-4 i finalen)
Single damer 1981 (hun beseiret Martina Navrátilová med  1-6, 7-6, 7-6 i finalen)
 Wimbledon:
Mixed double 1980 (sammen med sin bror John Austin)


== Referanser ==


== Eksterne lenker ==
(de) Tracy Austin – Munzinger Sportsarchiv 
(en) Tracy Austin – WTA Tennis 
(en) Tracy Austin – ITF Tennis 
(en) Tracy Austin – FedCup 
(en) Tracy Austin – International Tennis Hall of Fame
Royal Bahamas Defence Force Air Wing

Royal Bahamas Defence Force Air Wing ble etablert 26. november 1981 som en underavdeling av Bahamas militære organisasjon Royal Bahamas Defence Force. Tre sivilregistrerte fly ble anskaffet, men ble solgt i 1990 og det første militærregistrerte flyet, en Cessna 404, ble anskaffet. Royal Bahamas Defence Force Air Wing har anskaffet senere også en Cessna 421, men denne styrtet i 2002. I 2005 ble en Beech 350 anskaffet.
I dag består Royal Bahamas Defence Force Air Wing av to fly, en Cessna 404 og en Beech 350, begge stasjonert på Lynden Pindling International Airport i nærheten av Nassau.